
  PRIMAR
SERVICIUL ADMINISTRARE PATRIMONIU B.S.
BIROUL ADMINISTRARE IMOBILE                                NICOLAE ROBU
Nr. SC2013-774/11.01.2013
R E F E R A T

privind aprobarea dobândirii de către municipiul Timişoara, a terenului ce face obiectul renunţării la dreptul de proprietate de către 
SC TEHNOLUB SRL
Prin adresa cu nr. DP2012-7421/16.11.2012, SC TEHNOLUB SRL prin administrator Mandoiu Andreea-Irina, ne aduce la cunoştinţă renunţarea la dreptul de proprietate asupra imobilului înscris în CF nr. 433847, nr. top. 43847 în suprafaţă de 634 mp.

Prin “Declaraţia de renunţare la dreptul de proprietate” autentificată cu nr. 3018/25.10.2012 la notar public Golban Curuţi-Mariana, proprietarul imobilului-teren mai sus menţionat, declară odată cu renunţarea la dreptul de proprietate şi faptul că imobilul este grevat de dreptul de ipotecă în valoare de 135.200 euro şi de interdicţiile de înstrăinare, grevare, închiriere, alipire, dezmembrare, demolare, amenajare restructurare, construire înscrise în favoarea ING BANK N.V. AMSTERDAM SUC. BUCUREŞTI. Această bancă şi-a dat acordul cu privire la înstrăinarea terenului în suprafaţă de 634 mp. descris mai sus, conform art. 562 alin.2 Cod Civil, coroborate cu art. 889 alin. 1, aşa cum rezultă din adresele nr. 571/12.10.2012 şi nr. 707/18.10.2012 emise de ING BANK N.V. AMSTERDAM SUC. BUCUREŞTI.
Prin declaraţia autentificată cu nr. 2928 din 14.11.2012 în faţa notarului public Noţingher Teodora, ING BANK N.V. AMSTERDAM SUC. BUCUREŞTI reprezentată prin Testa Aurelia Elena şi Goia Tiberiu declară că sunt de acord cu radierea dreptului de ipotecă pentru suma de 135.200 euro înscris în cartea funciară nr. 433847 şi a celorlalte interdicţii înscrise în aceasta.
Prin adresa cu nr. DP2012-007753/28.11.2012, Măndoiu Andreea Irina în calitate de administrator al SC Tehnolub SRL, declară că imobilul care face obiectul renunţării la proprietate este liber de sarcini.

În conformitate cu art. 562, alin. 2 din Codul Civil, în cartea funciară nr. 433847 a fost notată declaraţia SC TEHNOLUB SRL de renunţare la dreptul de proprietate.

În baza art. 553, alin.2 din Codul Civil, “Imobilele cu privire la care s-a renunţat la dreptul de proprietate conform art. 562 alin. (2) se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.


În conformitate cu art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”

În temeiul art. 8 alin.1 şi a pct. III din anexa la Legea nr. 213/1998 privind bunurile proprietate publică;
 
Având în vedere cele prezentate,
PROPUNEM :

Emiterea de către Consiliul Local al Municipiului Timişoara a unei hotărâri privind aprobarea dobândirii de către municipiul Timişoara, în domeniul privat, a terenului ce face obiectul renunţării la dreptul de proprietate, înscris în CF nr. 433847 Timişoara, nr. top. 433847 în suprafaţă de 634 mp. şi totodată, trecerea acestuia din domeniul privat în domeniul public al municipiului Timişoara, cu destinaţia de drum. 

